|  |  |
| --- | --- |
| 26.04.2018.  NORAKSTS | Nr.6/9 |

**PAR LOKĀLPLĀNOJUMA IZSTRĀDES UZSĀKŠANU ZEMESGABALAM**

**5.LĪNIJĀ 2, JELGAVĀ, LAI IZDARĪTU GROZĪJUMUS JELGAVAS PILSĒTAS  
TERITORIJAS PLĀNOJUMĀ, UN DARBA UZDEVUMA APSTIPRINĀŠANU**

(ziņo I.Škutāne)

**Atklāti balsojot: PAR – 14** (A.Eihvalds, I.Jakovels, S.Stoļarovs, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET- 1** (L.Zīverts), **ATTURAS** – nav,

2018.gada 26.martā ir saņemts SIA “Latbuvinvest” iesniegums ar lūgumu atļaut uzsākt lokālplānojuma izstrādi teritorijai 5.līnijā 2, Jelgavā (kadastra Nr.0900 021 0148, platība 16796 m2), ar mērķi veikt izmaiņas Jelgavas pilsētas teritorijas plānojumā 2009.-2021.gadam (ar grozījumiem, kas apstiprināti ar Jelgavas pilsētas domes 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”), turpmāk – Jelgavas pilsētas teritorijas plānojums, mainot funkcionālo zonējumu no publiskās apbūves un savrupmāju apbūves uz jauktu centra apbūvi.

Zemesgabala 5.līnijā 2, Jelgavā, īpašnieks ir SIA “Latbuvinvest”, reģistrācijas Nr.48503026877, kuras īpašuma tiesības nostiprinātas Jelgavas pilsētas zemesgrāmatas nodalījumā Nr.4429.

Saskaņā ar Jelgavas pilsētas teritorijas plānojumu zemesgabala 5.līnijā 2, Jelgavā atļautā izmantošana ir publiskā apbūve, savrupmāju apbūve un satiksmes infrastruktūras apbūve. Uz minētā zemesgabala atrodas dzīvojamā māja un divas palīgēkas.

Pamatojoties uz Teritorijas attīstības plānošanas likuma 12.panta pirmo daļu, 24. un 25.pantu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 3.4., 5.2.apakšnodaļu un 132.punktu,

**JELGAVAS PILSĒTAS DOME NOLEMJ:**

1.Uzsākt lokālplānojuma izstrādi zemesgabalam 5.līnijā 2, Jelgavā (kadastra Nr.0900 021 0148), lai izdarītu grozījumus Jelgavas pilsētas teritorijas plānojumā.

2.Apstiprināt darba uzdevumu lokālplānojuma izstrādei zemesgabalam 5.līnijā 2, Jelgavā (kadastra Nr.0900 021 0148) (1.pielikums).

3.Par lokālplānojuma izstrādes vadītāju apstiprināt Jelgavas pilsētas pašvaldības administrācijas Attīstības un pilsētplānošanas pārvaldes vadītāju Gunitu Osīti.

4.Slēgt līgumu ar zemesgabala 5.līnijā 2, Jelgavā īpašnieku par lokālplānojuma izstrādes finansēšanu (līguma projekts 2.pielikumā).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 26.aprīlī